CELEX: 52012PC0133
Language: mt
Date: 2012-03-22
Title: Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar l-emenda tal-Protokoll 4 (Regoli ta’ oriġini) għall-Ftehim taż-ŻEE

|
			
		
		
		52012PC0133
		
			Proposta għal DEĊIŻJONI TAL-KUNSILL dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEEdwar l-emenda tal-Protokoll 4 (Regoli ta’ oriġini) għall-Ftehim taż-ŻEE /* COM/2012/0133 final - 2012/0063 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
L-abbozz ta'
deċiżjoni tal-Kumitat Konġunt għandu l-għan li jemenda
l-Protokoll 4 għall-Ftehim dwar iż-Żona Ekonomika Ewropea
(iż-ŻEE), b'mod partikolari biex (i) jestendi s-sistema ta'
akkumulazzjoni għal kull pajjiż li jkun jipparteċipa
fil-Proċess ta' Stabbilizzazzjoni u ta' Assoċjazzjoni, (ii) jinkludi
t-"taħlit ta' zokkor u ma' kwalunkwe materjal ieħor"
mal-lista ta' operazzjonijiet imsemmija fl-Artikolu 6 tal-Protokoll 4
li għandhom jitqiesu bħala xogħol jew ipproċessar
insuffiċjenti biex jagħtu l-istatus ta' prodotti li joriġinaw u
(iii) biex jiġu kkoreġuti ċerti żbalji. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-Artikolu 1(3) tar-Regolament tal-Kunsill
(KE) Nru 2894/94 dwar l-arranġamenti għall-implimentazzjoni
tal-Ftehim taż-ŻEE jipprevedi li l-Kunsill jistabbilixxi
l-pożizzjoni li għandha tiġi adottata f'isem l-Unjoni għal
Deċiżjonijiet bħal dawn, fuq proposta mill-Kummissjoni. 
Il-Kummissjoni tissottometti l-Abbozz
tad-Deċiżjoni tal-Kumitat Konġunt taż-ŻEE għal
adozzjoni mill-Kunsill bħala l-pożizzjoni tal-Unjoni. Il-Kummissjoni
tittama li tkun fil-qagħda li tippreżenta l-pożizzjoni
tal-Unjoni fil-Kumitat Konġunt taż-ŻEE kemm jista’ ikun malajr.
2012/0063 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda tal-Protokoll 4 (Regoli ta’ oriġini) għall-Ftehim
taż-ŻEE

IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari
l-Artikoli 207(4) u 218(9) tiegħu;
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[1],
u b'mod partikolari l-Artikolu 1(3) tiegħu,
Wara li kkunsidra l-proposta li saret
mill-Kummissjoni Ewropea,
Billi:
(1)       Il-Protokoll 4
mal-Ftehim jipprevedi li jkun hemm akkumulazzjoni tal-oriġini bejn
l-Unjoni Ewropea u l-Islanda, in-Norveġja, l-Isvizzera (inkluża
l-Liechtenstein), il-Gżejjer Faeroe, it-Turkija u kwalunkwe pajjiż li
jkun jipparteċipa fis-Sħubija Ewro-Mediterranja[2], ibbażata fuq
id-Dikjarazzjoni ta' Barċellona adottata fil-Konferenza Ewro-Mediterranja
li saret fis-27 u fit-28 ta' Novembru 1995.
(2)       Ikun tajjeb li s-sistema ta'
akkumulazzjoni tiġi estiża lil kwalunkwe pajjiż li
jipparteċipa fil-Proċess ta' Stabbilizzazzjoni u Assoċjazzjoni
tal-Unjoni Ewropea[3]
sabiex jiġi żviluppat il-kummerċ u tiġi promossa
l-integrazzjoni reġjonali.
(3)       L-inklużjoni
tat-"taħlit ta' zokkor u ma' kwalunkwe materjal ieħor"
fil-lista ta' operazzjonijiet imsemmija fl-Artikolu 6 tal-Protokoll 4
li għandhom jitqiesu bħala xogħol jew ipproċessar insuffiċjenti
biex jagħtu l-istatus ta' prodotti li joriġinaw, tkun konvenjenti,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni fi ħdan il-Kumitat Konġunt
taż-ŻEE dwar l-emenda tal-Protokoll 4 (Regoli ta' oriġini) għall-Ftehim
taż-ŻEE hija ibbażata fuq l-abbozz tad-Deċiżjoni
tal-Kumitat Konġunt taż-ŻEE mehmuż ma’ din
id-Deċiżjoni.
Artikolu 2
Din id-Deċiżjoni tidħol
fis-seħħ fil-jum tal-addozzjoni tagħha.
Magħmula fi Brussell, 
                                                                       Għall-Kunsill
                                                                       Il-President
ANNESS 
Abbozz
ta’
DEĊIŻJONI TAL-KUMITAT KONĠUNT TAŻ-ŻEE 
li temenda l-Protokoll 4 (Regoli ta’ oriġini) għall-Ftehim
taż-ŻEE
IL-KUMITAT KONĠUNT TAŻ-ŻEE,
Wara li kkunsidra l-Ftehim dwar
iż-Żona Ekonomika Ewropea, kif emendat bil-Protokoll li
jaġġusta l-Ftehim dwar iż-Żona Ekonomika Ewropea, minn issa
'l quddiem imsejjaħ 'il-Ftehim', u b'mod partikolari l-Artikolu 98
tiegħu,
Billi:
(1)                   
Il-Protokoll 4 għall-Ftehim kien emendat
bid-Deċiżjoni tal-Kumitat Konġunt taż-ŻEE Nru ...
ta' ...[4]
(2)                   
Il-Protokoll 4 għall-Ftehim jipprevedi li
jkun hemm akkumulazzjoni tal-oriġini bejn l-Unjoni Ewropewa u l-Islanda,
in-Norveġja, l-Isvizzera (inkluża l-Liechtenstein), il-Gżejjer
Faeroe, it-Turkija u kwalunkwe pajjiż li jkun jipparteċipa
fis-Sħubija Ewro-Mediterranja[5],
ibbażata fuq id-Dikjarazzjoni ta' Barċellona adottata fil-Konferenza
Ewro-Mediterranja li saret
fis-27 u fit-28 ta' Novembru 1995.
(3)                   
Ikun tajjeb li s-sistema ta' akkumulazzjoni
tiġi estiża lil kwalunkwe pajjiż li jipparteċipa
fil-Proċess ta' Stabbilizzazzjoni u Assoċjazzjoni tal-Unjoni Ewropea[6] sabiex jiġi żviluppat il-kummerċ u tiġi promossa
l-integrazzjoni reġjonali.
(4)                   
Is-sistema ta' akkumulazzjoni tal-oriġini
Pan-Ewro-Mediterranja hija bbażata fuq il-Konvenzjoni Reġjonali dwar
ir-Regoli Preferenzjali ta' Oriġini Pan-Ewro-Mediterranji, li magħhom
huwa allinjat il-Protokoll 4 għall-Ftehim.
(5)                   
Il-Konvenzjoni Reġjonali dwar ir-Regoli
Preferenzjali ta' Oriġini Pan-Ewro-Mediterranji ma twassalx globalment
għal sitwazzjoni anqas favorevoli minn dik li kien hemm fir-relazzjoni
preċedenti bejn sħab fil-kummerċ ħieles li japplikaw l-akkumulazzjoni
tal-Oriġini Pan-Ewropea jew Pan-Ewro-Mediterranja.
(6)                   
Huma meħtieġa xi emendi biex jiġu
kkoreġuti żbalji fit-test eżistenti tal-Protokoll 4 għall-Ftehim,
ADOTTA DIN ID-DEĊIŻJONI:
Artikolu 1
Il-Protokoll 4 għall-Ftehim huwa
emendat kif ġej:
1.           Fir-riferiment
għall-Artikolu 32 fil-Werrej, il-kelmiet “Assistenza Reċiproka”
huma ssostitwiti bil-kelmiet “Koperazzjoni Amministrattiva”.
2.           Taħt l-intestatura
“Dikjarazzjonijiet Konġunti” fil-Werrej, il-kelma “Komunità” hija
ssostitwita bil-kelmiet “Unjoni Ewropea”.
3.           Fil-paragrafu 1
tal-Artikolu 3, il-kelma “Komunità” hija ssostitwita bil-kelmiet “Unjoni
Ewropea”.
4.           It-test tal-paragrafu 2
tal-Artikolu 3 huwa ssostitwit b'dan li ġej:
“Bla ħsara għad-dispożizzjonijiet
tal-Artikolu 2, għandhom jitqiesu bħala prodotti li
joriġinaw fiż-ŻEE dawk il-prodotti li jinkisbu hemmhekk u
jinkorporaw materjali li jkunu joriġinaw fil-Gżejjer Faroe jew fi
kwalunkwe pajjiż li jkun jipparteċipa fis-sħubija Ewro-Mediterranja,
ibbażata fuq id-Dikjarazzjoni ta' Barċellona adottata fil-Konferenza
Ewro-Mediterranja li saret
fis-27 u fit-28 ta' Novembru 1995, minbarra t-Turkija[7], jew fi kwalunkwe pajjiż
li jkun jipparteċipa fil-Proċess ta' Stabbilizzazzjoni u ta'
Assoċjazzjoni[8],
sakemm ix-xogħol jew l-ipproċessar li jsir fiż-ŻEE jmur lil
hinn mill-operazzjonijiet imsemmija fl-Artikolu 6. Mhux meħtieġ
li dawn il-materjali jkunu għaddew minn xogħol jew ipproċessar
suffiċjenti.”
5.           Fis-subparagrafu 3
tal-paragrafu 5 tal-Artikolu 3, il-kelma “Komunità” hija ssostitwita
bil-kelmiet “Unjoni Ewropea” u l-kelmiet “Kummissjoni tal-Komunitajiet Ewropej”
huma ssostitwiti bil-kelmiet “Kummissjoni Ewropea”.
6.           Fil-paragrafu 2
tal-Artikolu 4, il-kelma “Komunità” hija ssostitwita bil-kelmiet “Unjoni
Ewropea”.
7.           fil-paragrafu 2 tal-Artikolu 5,
il-kelmiet “ma jistgħux jiġu użati” huma ssostitwiti bil-kelmiet
“m'għandhomx jiġu użati” .
8.           Fil-paragrafu 1
tal-Artikolu 6 dan li ġej jiddaħħal wara l-ittra (m):
“(n)    it-taħlit ta' zokkor ma’ kwalunkwe
materjal;”
L-ittri preżenti (n) sa (p) huma rrinumerati
bħala l-ittri (o) sa (q).
9.           Fit-paragrafu 1
tal-Artikolu 31, il-kelma “Komunità” hija ssostitwita bil-kelmiet “Unjoni
Ewropea”.
10.         Fil-paragrafu 3
tal-Artikolu 31 il-kelmiet “Kummissjoni tal-Komunitajiet Ewropej” huma
ssostitwiti bil-kelmiet “Kummissjoni Ewropea”.
11.         It-titolu tal-Artikolu 32 huwa
ssostitwit bi:
“Koperazzjoni amministrattiva”
12.         Fil-paragrafu 1
tal-Artikolu 32 il-kelmiet “Kummissjoni tal-Komunitajiet Ewropej” huma
ssostitwiti bil-kelmiet “Kummissjoni Ewropea”;
13.         Fin-Nota 1 mal-Anness I,
il-kelmiet “Artikolu 6” huma ssostitwiti bil-kelmiet “Artikolu 5”.
14.         Fin-Nota 3.1 mal-Anness I,
il-kelma “Komunità” hija ssostitwita bil-kelmiet “Unjoni Ewropea”.
15.         Fin-nota ta' qiegħ il-paġna
nru 3 tal-Anness VI, il-kelma “Komunità” hija ssostitwita bil-kelmiet
“Unjoni Ewropea”.
16.         Fit-titolu u fl-ewwel subparagrafu
tad-Dikjarazzjoni Konġunta dwar l-aċċettazzjoni ta' provi
tal-oriġini maħruġa fil-qafas tal-ftehimiet imsemmija
fl-Artikolu 3 tal-Protokoll 4 għal prodotti li joriġinaw fil-Komunità,
l-Islanda jew in-Norveġja, il-kelma “Komunità” hija ssostitwita
bil-kelmiet “Unjoni Ewropea”.
17.         Fl-ewwel subparagrafu
tad-Dikjarazzjoni Konġunta dwar il-Prinċipat tal-Andorra, il-kelma
“Komunità” hija ssostitwita bil-kelmiet “Unjoni Ewropea”.
18.         Fl-ewwel subparagrafu
tad-Dikjarazzjoni Konġunta dwar ir-Repubblika ta' San Marino, il-kelma
“Komunità” hija ssostitwita bil-kelmiet “Unjoni Ewropea”.
Artikolu 2 
Din id-Deċiżjoni tidħol
fis-seħħ fil- , sakemm in-notifiki kollha skont
l-Artikolu 103(1) tal-Ftehim ikunu saru lill-Kumitat Konġunt
taż-ŻEE*.
Artikolu 3
Din id-Deċiżjoni tiġi
ippubblikata fis-Sezzjoni taż-ŻEE ta' Il-Ġurnal
Uffiċjali tal-Unjoni Ewropea, u fis-Suppliment taż-ŻEE
tiegħu.
Magħmul fi Brussell, […].
   || Għall-Kumitat Konġunt taż-ŻEE       Il-President     […] 
   || Is-Segretarji    lill-Kumitat Konġunt taż-ŻEE            […] 
[1]               ĠU L 305, 30.11.1994, p. 6.
[2]               L-Alġerija, l-Eġittu,
l-Iżrael, il-Ġordan, il-Libanu, il-Marokk, is-Sirja,
it-Tuneżija, ix-Xatt tal-Punent u l-Istrixxa ta' Gaża.
[3]               L-Albanija, il-Bosnja-Ħerzegovina,
il-Kroazja, Dik li kienet ir-Repubblika Jugoslava tal-Maċedonja,
il-Montenegro u s-Serbja, kif ukoll il-Kosovo skont
ir-Riżoluzzjoni 1244/99 tal-KSNU.
[4]               ĠU L …
[5]               L-Alġerija, l-Eġittu,
l-Iżrael, il-Ġordan, il-Libanu, il-Marokk, is-Sirja, it-Tuneżija,
ix-Xatt tal-Punent u l-Istrixxa ta' Gaża.
[6]               L-Albanija,
il-Bosnja-Ħerzegovina, il-Kroazja, Dik li kienet ir-Repubblika Jugoslava
tal-Maċedonja, il-Montenegro u s-Serbja, kif ukoll il-Kosovo skont
ir-Riżoluzzjoni 1244/99 tal-KSNU.
[7]               L-Alġerija, l-Eġittu, l-Iżrael,
il-Ġordan, il-Libanu, il-Marokk, is-Sirja, it-Tuneżija, ix-Xatt
tal-Punent u l-Istrixxa ta' Gaża.
[8]               L-Albanija, il-Bosnja-Ħerzegovina, il-Kroazja, Dik
li kienet ir-Repubblika Jugoslava tal-Maċedonja, il-Montenegro u s-Serbja,
kif ukoll il-Kosovo skont ir-Riżoluzzjoni 1244/99 tal-KSNU.
*               [Ma
huma indikati l-ebda rekwiżiti konstituzzjonali.] [Huma indikati
rekwiżiti konstituzzjonali.]